钦定古今图书集成/明伦汇编/官常典/第758卷 > 汪之璞
## 钦定古今图书集成/明伦汇编/官常典/第758卷 > 汪之璞

按《安庆府志》：“之璞，字石生，英敏旷达，善孙吴兵法。崇
祯末，感中原鼎沸，慷慨枕戈，众结寨昆仑，推之璞与
陈文露为长。流寇张献忠环攻之，璞屡出奇计，多所
斩获，寨赖以全。尝上剿抚八策于抚军黄配元，配元
奇其才，留于麾下，曰：‘吾得之璞，流寇不足平也’。会省
亲归寨，遇寇于菊花冈，攫获牌票，胁之降，大骂不屈贼怒，支解之。配元闻之大恸，旌以匾额“忠烈千古”四
字。监军道张亮亲为致祭云。